| | **Σχολή: Διοικητικών Οικονομικών και Κοινωνικών Επιστημών**  **Τμήμα: Διοίκησης Τουρισμού** | **Πανεπιστημιούπολη : Άλσους Αιγάλεω**  **Ημερομηνία: 19/02/2025**  **Τηλέφωνο: 210 5385211**  **email: tourism@uniwa.gr**. | | --- | --- | |  |
| --- | --- | --- | --- |

**ΑΝΑΚΟΙΝΩΣΗ ΕΝΑΡΞΗΣ ΠΡΑΚΤΙΚΗΣ ΑΣΚΗΣΗΣ ΜΕΣΩ ΤΟΥ ΠΡΟΓΡΑΜΜΑΤΟΣ ΕΣΠΑ ΓΙΑ ΤΟ ΕΑΡΙΝΟ ΕΞΑΜΗΝΟ 2024-2025**

Ενημερώνουμε τους φοιτητές του Τμήματος Διοίκησης Τουρισμού ότι για το εαρινό εξάμηνο 2024-2025 υπάρχουν 30 θέσεις πρακτικής άσκησης μέσω της Πράξης «Πρακτική Άσκηση των Τμημάτων του Πανεπιστημίου Δυτικής Αττικής ακ. ετών 2024-2025, 2025-2026 και 2026-2027», με πιθανότητα έναρξης πρακτικής άσκησης στις 01/04/2025, 15/04/2025, 20/04/2025, 01/05/2025.

Η επιλογή των φοιτητών θα γίνει με τα εξής κριτήρια:

| **ΚΡΙΤΗΡΙΑ** | **ΜΟΡΙΑ** | **ΠΑΡΑΤΗΡΗΣΕΙΣ** |
| --- | --- | --- |
| **1. Eπίδοσης – Μέσος Όρος Βαθμολογίας (70%)** | **Y \* 7,0**  Μέγιστη Βαθμολογία Κριτηρίου: 70 Ελάχιστη Βαθμολογία Κριτηρίου: 35 | Μέσος όρος Y βαθμολογίας μαθημάτων που έχει παρακολουθήσει µε επιτυχία ο/η φοιτητής / φοιτήτρια  Παράδειγμα  10 x 7,0=70  5 x 7,0=35 |
| **2. Εισοδηματικά (15%)** | **<20.000 € ⇨15**  **>20.001 € ⇨ 0**  **Αν πρόκειται για οικογενειακό εισόδημα**  **0.01 <5.000 € ⇨15**  **>5.001 € ⇨ 0**  **Αν πρόκειται για ατομικό εισόδημα**  Βαθμολογία Κριτηρίου: 15 | Το εισόδημα του/της φοιτητή / φοιτήτριας και των μελών της οικογένειάς του/της κατά το προηγούμενο έτος **ή** το εισόδημα φοιτητή εφόσον υπόκειται σε φορολογική δήλωση |
| **3. Κοινωνικά (15%)**  Μέλος πολύτεκνης ή τρίτεκνης ή μονογονεϊκής οικογένειας ή ορφανός/ή ή προβλήματα υγείας του/της ιδίου/ιδίας. | **Πολύτεκνη οικογένεια ⇨15**  **Τρίτεκνη οικογένεια ⇨ 15**  **Ορφανός/ή από 1 γονέα ⇨ 15**  **Ορφανός/ή από 2 γονείς ⇨15**  **Μονογονεϊκή οικογένεια ⇨ 15**  **AMEA ή σοβαρό πρόβλημα υγείας\*⇨15**  Μέγιστη Βαθμολογία Κριτηρίου: 15 | Μέλος πολύτεκνης ή τρίτεκνης ή μονογονεϊκής οικογένειας ή ορφανός/ή ή προβλήματα υγείας\* του/της ιδίου/ιδίας. |
| **ΣΥΝΟΛΟ ΜΟΡΙΩΝ** | **100** |  |

\*Ακολουθεί Παράρτημα σχετικό με τον πίνακα παθήσεων όπως αυτός αναφέρεται στην υπ.αριθμ. Φ.152/161649 /Α5

25-11-2020 Εγκύκλιο του Υπουργείου Παιδείας

* Σε περίπτωση ισοβαθμίας, προηγείται ο/η φοιτητής/φοιτήτρια με το μεγαλύτερο αριθμό μορίων στο πρώτο (1) κριτήριο.
* Σε περίπτωση εκ νέου ισοβαθμίας, προηγείται ο/η φοιτητής/φοιτήτρια που έχει μόρια στο τρίτο (3) κριτήριο.
* Σε περίπτωση εκ νέου ισοβαθμίας, πραγματοποιείται κλήρωση.
* Σε περίπτωση που ο/η φοιτητής/φοιτήτρια υποβάλει φορολογική δήλωση, λαμβάνεται υπόψιν μόνο αυτή, εκτός κι αν είναι μηδενική. Σε περίπτωση μηδενικής φορολογικής δήλωσης, λαμβάνεται υπόψιν το οικογενειακό εισόδημα (φορολογική δήλωση).
* Σε περίπτωση που ο/η φοιτητής/φοιτήτρια δεν υποβάλει φορολογική δήλωση, θα πρέπει να καταθέσει σχετική Υπεύθυνη Δήλωση.
* Στο Εκκαθαριστικό Σημείωμα το προς υπολογισμό εισόδημα είναι αυτό που αναφέρεται στον πίνακα Γ1 ως «ΣΥΝΟΛΙΚΟ ΔΗΛΩΘΕΝ ΕΙΣΟΔΗΜΑ».
* Ο/Η φοιτητής/φοιτήτρια που δικαιούται μόρια για λόγους υγείας σχετικούς με της παθήσεις που αναφέρονται στον πίνακα, θα πρέπει να καταθέσει είτε σχετικό πιστοποιητικό από τον ανάλογο Φορέα, είτε βεβαίωση από Δημόσιο Νοσοκομείο.

Σε κάθε περίπτωση, ο πίνακας αυτός έχει ισχύ **μετά τις προϋποθέσεις** που έχει θέσει το κάθε Τμήμα στο **πρόγραμμα σπουδών ή στον κανονισμό πρακτικής άσκησης που έχει καταρτίσει** και που επιτρέπουν στους φοιτητές να υλοποιήσουν την πρακτική τους άσκηση.

Οι προϋποθέσεις που θα πρέπει να πληρούν οι φοιτητές/τριες σύμφωνα με τον Οδηγό Σπουδών του Τμήματος, είναι οι εξής:

Να βρίσκονται στο όγδοο ή μεγαλύτερο εξάμηνο και να έχουν περάσει το 50% των μαθημάτων ειδικότητας.

Οι φοιτητές που ενδιαφέρονται να πραγματοποιήσουν την Πρακτική τους Άσκηση μέσω ΕΣΠΑ, παρακαλούνται να χρησιμοποιήσουν το ιδρυματικό τους email και να αποστείλουν email με θέμα: «ΕΣΠΑ ΠΡΑΚΤΙΚΗ, Επίθετο, ‘Ονομα, Τηλέφωνο επικοινωνίας» π.χ. ΕΣΠΑ ΠΡΑΚΤΙΚΗ, Νικολάου Πέτρος, 69ΧΧΧΧΧΧΧΧ. αυστηρά έως τις 26/02/2025 και ώρα 23:59. Εκπρόθεσμες αιτήσεις δεν θα γίνονται δεκτές. Στο εmail θα πρέπει να επισυνάπτεται σε μορφή PDF η Βεβαίωση Πρακτικής Άσκησης που πρέπει να πάρουν από την Γραμματεία και να αποστέλλεται (το email) ταυτόχρονα στα: sergopoulos@hotmail.com & marita.stam@gmail.com

*Για όσους εμπίπτουν στα κριτήρια 2 και 3 του παραπάνω πίνακα θα πρέπει να αποσταλούν και τα αντίστοιχα δικαιολογητικά:*

1. Εκκαθαριστικό προηγούμενου έτους (αν δεν καταθέσετε φορολογική δήλωση επισυνάπτετε το εκκαθαριστικό των γονέων σας).
2. Επικυρωμένα αποδεικτικά στοιχεία για τα κοινωνικά κριτήρια που θεωρείτε ότι σας αφορούν.

*Οι φοιτητές/τριες που δεν θα επισυνάψουν δικαιολογητικά για τα κριτήρια 2 και 3, δεν θα αποκλείονται από τη διαδικασία αξιολόγησης, θα λάβουν μηδενικά μόρια κατά την αξιολόγησή τους από την Επιτροπή Πρακτικής Άσκησης στις αντίστοιχες κατηγορίες κριτηρίων.*

Τα αποτελέσματα θα ανακοινωθούν την **Παρασκευή 28/02/2025** στην ιστοσελίδα της Πρακτικής Άσκησης μέσω ΕΣΠΑ ([https://praktiki.uniwa.gr/category/announcements](https://praktiki.uniwa.gr/category/announcements/)) και στην ιστοσελίδα του Τμήματος tourism.uniwa.gr

Οι φοιτητές/τριες που επιθυμούν να υποβάλλουν **ένσταση** σχετικά με τα αποτελέσματα της αξιολόγησης, δικαιούνται να προσφύγουν εγγράφως προς την Επιτροπή Πρακτικής Άσκησης **με αίτησή τους στη Γραμματεία του Τμήματος εντός πέντε (5) ημερολογιακών ημερών από την κοινοποίηση των αποτελεσμάτων αξιολόγησης**.

Η αποζημίωση των φοιτητών, ορίζεται στο ποσό των 350,00€/μήνα, συμπεριλαμβανομένης της ασφαλιστικής κάλυψης.

Οι Φορείς Υποδοχής Πρακτικής Άσκησης που επιθυμούν να απασχολήσουν φοιτητές για Πρακτική Άσκηση μέσω ΕΣΠΑ, οφείλουν υποχρεωτικά να εγγραφούν και να πιστοποιηθούν στο Πληροφοριακό σύστημα ΑΤΛΑΣ του Υ.Π.Ε.Θ. http://atlas.grnet.gr/ (Όσοι Φορείς έχουν ήδη πιστοποιηθεί στο σύστημα, δεν απαιτείται η ενέργεια αυτή). Απαραίτητη ενέργεια για όλους τους Φορείς Υποδοχής Πρακτικής Άσκησης είναι η δημιουργία κωδικού θέσης Πρακτικής Άσκησης και η δημοσίευσή της στο Πληροφοριακό Σύστημα ΑΤΛΑΣ.

Με την αίτησή του ο υποψήφιος δηλώνει ότι σύμφωνα με τις διατάξεις του Ν.2472/97 «Προστασία του ατόμου από την επεξεργασία δεδομένων προσωπικού χαρακτήρα», παρέχει τη συγκατάθεσή του ειδικώς και ελευθέρως για την εκ μέρους του ΠΑΔΑ και του ΕΛΚΕ του ΠΑΔΑ, συλλογή, τήρηση σε (ηλεκτρονικό ή μη) αρχείο και την επεξεργασία των προσωπικών δεδομένων του, αποκλειστικά για τους σκοπούς υλοποίησης του έργου για το οποίο υποβάλει αίτηση, προκειμένου να τηρηθεί από το ΠΑΔΑ και από τον ΕΛΚΕ του ΠΑΔΑ που διαχειρίζεται το έργο, η νομική υποχρέωση από την κείμενη νομοθεσία για διαφάνεια.

Για την ενημέρωση όλης της διαδικασίας της πρακτικής άσκησης, παρακαλείστε όπως μελετήσετε προσεκτικά τα αναγραφόμενα στο <http://praktiki.uniwa.gr/home/diadikasia/> .

**Ο Τμηματικός Υπεύθυνος του Τμήματος για την Πράξη  
«Πρακτική Άσκηση των Τμημάτων του Πανεπιστημίου Δυτικής Αττικής ακ. ετών 2024-2025, 2025-2026 και 2026-2027»**

Σεργόπουλος Κωνσταντίνος

